**OBČINA KANAL OB SOČI**

**Občinski svet**

Številka: 9000-0009/2018

Datum: 20. 12. 2018

**ZAPISNIK**

**konstitutivne seje Občinskega sveta Občine Kanal ob Soči, ki je bila, 20. 12. 2018, ob 16. uri, v sejni sobi občine, Trg svobode 23, Kanal**

Seje so se udeležili novoizvoljeni svetniki: Risto Djurić, Lara Lovišček, Vladimir Kolmančič, Simon Prinčič, Andrej Valentinčič, Grega Velušček, Marko Bucik, Jože Valentinčič (Deskle), Aleksander Štrukelj, Simeon Kodelja, Jože Valentinčič (Lig), Miha Čargo, Peter Nanut, Bruno Colavini, Ivan Križnič in David Bavdaž

Opravičeno odsotni: Matjaž Berlot

Ostali prisotni: Tina Gerbec, novoizvoljena županja, Andrej Maffi, prejšnji župan, Nives Prijatelj, direktorica občinske uprave, občinska volilna komisija: dr. Dejan Valentinčič, predsednik, Amedea Velišček, namestnica predsednika, Sonja Kralj, Marta Murovec, Lojzka Reščič, Slavko Brezavšček in Ivan Jericijo

Novinarji: Erika Koncut in Karin Zorn

Skladno z določili Poslovnika občinskega sveta je sejo sklical župan Andrej Maffi, vodil pa najstarejši član občinskega sveta Risto Djurić.

Predsedujoči Risto Djurić je uvodoma pozdravil vse navzoče in prebral dnevni red, o katerem se na konstitutivni seji ne glasuje.

Dnevni red:

1. Ugotovitev števila navzočih novoizvoljenih članov Občinskega sveta Občine Kanal ob Soči.
2. Poročilo občinske volilne komisije o izidu volitev v občinski svet in volitev župana.
3. Imenovanje mandatne komisije za pregled prispelih pritožb in potrditev mandatov članov sveta in ugotovitev izvolitve župana.
4. Poročilo mandatne komisije in potrditev mandatov članov občinskega sveta.
5. Poročilo mandatne komisije in ugotovitev izvolitve župana.
6. Imenovanje komisije za mandatna vprašanja, volitve in imenovanja.
7. Slovesna izjava župana in članov občinskega sveta.
8. Pozdravni nagovor županje.

K 1. točki dnevnega reda.

**Ugotovitev števila navzočih novoizvoljenih članov.**

Predsedujoči Risto Djurić je ugotovil, da je na seji navzočih 16 novoizvoljenih članov občinskega sveta. Matjaž Berlot se je opravičil.

K 2. točki dnevnega reda.

**Poročilo Občinske volilne komisije o izidu volitev v občinski svet in volitev župana.**

Poročilo Občinske volilne komisije je podal predsednik OVK dr. Dejan Valentinčič. Povedal je, da je poročilo javno in objavljeno, tako da je dostopno vsem, ki se želijo z njim seznaniti.

Po končani predstavitvi poročila je predsednik OVK podal priporočilo novemu občinskemu svetu glede nekaterih težav, s katerimi se je občinska volilna komisija soočila med izvedbo rednih lokalnih volitev 2018. Občinskemu svetu predlagajo, da se zmanjša število volilnih enot v nekaterih krajevnih skupnostih (sprememba Odloka o krajevnih skupnostih v Občini Kanal ob Soči). Problem je namreč nastal že ob vlaganju kandidatur kandidatov oziroma kandidatnih list za člane svetov krajevnih skupnosti, kjer za nekatere ni bilo niti enega kandidata. Prav tako je bil velik problem pri iskanju podpore, saj mora kandidaturo podpreti s podpisovanjem skupina najmanj desetih volivcev. Če gre za majhno volilno enoto, kjer je volilnih upravičencev samo dvajset, je tako velika težava že najti kandidata in njegovega predlagatelja, kaj šele podpise podpore desetih volivcev. Naslednji predlog je bil, da se volišče Deskle (št. 04401004) razdeli na dve volišči glede na volilni enoti, ki sta na tem volišču sestavljeni v okviru Krajevne skupnosti Anhovo – Deskle (volilna enota 7 in 8). na volišču Deskle je bilo na rednih lokalnih volitvah 2018 v volilni imenik vpisanih 1.032 volilnih upravičencev, kar je nekajkrat več kot na drugih v voliščih, zato je volilni odbor na volišču Deskle preobremenjen v primerjavi z drugimi odbori. Podali so tudi predlog, da se pri sestavi volilnih odborov upošteva čim več domačinov z območja volišča, kar bo omogočilo nemoteno delo odbora – domačini bolj poznajo osebe, ki pridejo na volišče in to v katero volilno enoto spadajo. Problem je nastal, ker je bilo na nekaterih voliščih premalo članov volilnega odbora domačinov, kar je povzročilo težave pri razdeljevanju glasovnic za volitve članov svetov krajevnih skupnosti (če sta bili na volišču dve volilni enoti več, torej vsaj dve različni glasovnici).

Predsedujoči je odprl razpravo, v kateri je sodeloval Ivan Križnič.

Odgovore na vsa vprašanja je podal predsednik OVK dr. Dejan Valentinčič.

Glasovalo je 16 svetnikov. S 16 glasovi ZA so sprejeli naslednji

**SKLEP**

Občinski svet Občine Kanal ob Soči se je seznanil s Poročilom Občinske volilne komisije o izidu volitev v Občini Kanal ob Soči na rednih volitvah 18. 11. 2018.

K 3. točki dnevnega reda.

**Imenovanje mandatne komisije za pregled prispelih pritožb in potrditev mandatov članov sveta in ugotovitev izvolitve župana.**

Predsedujoči je prisotne pozval, da podajo predloge za imenovanje tričlanske mandatne komisije.

Risto Djurić je predlagal, da se v mandatno komisijo za to sejo imenujejo Marko Bucik, Simeon Kodelja in Jože Valentinčič (Lig). Ivan Križnič je nato predlagal, da se v komisijo imenuje Davida Bavdaža.

Prisotni so nato z dvigom rok glasovali o vsakem kandidatu posebej. Glede na število prejetih glasov, so bili nato predlagani v imenovanje tisti trije kandidati, ki so prejeli največje število glasov in sicer Marko Bucik, Simeon Kodelja in Jože Valentinčič (Lig).

Glasovalo je 16 svetnikov. S 16 glasovi ZA so sprejeli naslednji

**SKLEP**

**o imenovanju mandatne komisije za pregled prispelih pritožb in pripravo predloga potrditve mandatov članov sveta in župana**

V mandatno komisijo so imenovani:

- Simeon Kodelja

- Marko Bucik

- Jože Valentinčič (Lig)

Predsedujoči je nato sejo prekinil, dokler komisija ni pripravila poročila o potrditvi mandatov občinskemu svetu in županje ter se opredelila glede pritožbe Liste za zdravje in kakovost bivanja.

K 4. točki dnevnega reda.

**Poročilo mandatne komisije in potrditev mandatov članov občinskega sveta.**

Tričlanska mandatna komisija je občinskemu svetu podala poročilo komisije. Mandatna komisija je pregledala prejeto pritožbo Liste za zdravje in kakovost bivanja. Predsednik komisije Simeon Kodelja je povedal, da so pritožbo Liste za zdravje in kakovost bivanja, ki jo je, dne 19. 12. 2018, vložila predstavnica in predlagateljica liste Slavica Bavdaž, pregledali. Dr. Dejan Valentinčič, predsednik OVK, je prisotnim pojasnil okoliščine. Povedal je, da so že opravili ponovno štetje glasov 22. 11. 2018. Pri ponovnem štetju sta bila prisotna tudi člana liste, ki sta se z rezultati ponovnega štetja strinjala.

Iz pritožbe je razvidno, da je bila pritožba vložena, 20.11. 2018, ob 18.15, po e-pošti. Ker je OVK že opravila štetje na zahtevo predstavnice Liste za zdravje in kakovost bivanja Slavice Bavdaž, so občinskemu svetu predlagali, da zavrne ponovno štetje glasov.

Glasovalo je 16 članov občinskega sveta. S 14 glasovi ZA in 2 PROTI so sprejeli

**SKLEP**

1.

Pritožba, Liste za zdravje in kakovost bivanja zoper odločitev Občinske volilne komisije na lokalnih volitvah 2018, se zavrne.

2.

Ta sklep začne veljati takoj.

Nato je komisija Občinskemu svetu Občine Kanal ob Soči predlagala, da potrdi ugotovitveni sklep o potrditvi mandatov članicam in članom občinskega sveta Občine Kanal ob Soči.

Predsedujoči je dal na glasovanje predlog ugotovitvenega sklepa.

Glasovalo je 16 članov občinskega sveta. S 14 glasovi ZA in 2 PROTI so sprejeli

**UGOTOVITVENI SKLEP**

**o potrditvi mandatov članicam in članom občinskega sveta Občine Kanal ob Soči**

1.

Potrdi se mandat članicam in članom Občinskega sveta Občine Kanal ob Soči v naslednji sestavi:

* Risto Djurić, Ajba 17, 5213 Kanal
* Lara Lovišček, Anhovo 78, 5210 Deskle
* Vladimir Kolmančič, Kal nad Kanalom 172, 5214 Kal nad Kanalom
* Simon Prinčič, Ročinj 111, 5215 Ročinj
* Andrej Valentinčič, Prilesje pri Plavah 2/a, 5210 Deskle
* Grega Velušček, Gradnikova ulica 24, 5213 Kanal
* Marko Bucik, Bodrež 5/a, 5213 Kanal
* Jože Valentinčič, Bevkova ulica 59, 5210 Deskle
* Aleksander Štrukelj, Levpa 92, 5214 Kal nad Kanalom
* Simeon Kodelja, Gorenja vas 50, 5213 Kanal
* Jože Valentinčič, Lig 24, 5213 Kanal
* Miha Čargo, Gregorčičeva ulica 9, 5210 Deskle
* Peter Nanut, Trg svobode 25, 5213 Kanal
* Bruno Colavini, Kal nad Kanalom 135, 5214 Kal nad Kanalom
* Ivan Križnič, Pečno 8, 5213 Kanal
* Matjaž Berlot, Prilesje pri Plavah 3, 5210 Deskle
* David Bavdaž, Bevkova ulica 45, 5210 Deskle

2.

S potrditvijo mandatov novoizvoljenim članom občinskega sveta preneha mandat dosedanjim članom občinskega sveta.

3.

Sklep velja takoj

K 5. točki dnevnega reda.

**Poročilo mandatne komisije in ugotovitev izvolitve župana.**

Tričlanska mandatna komisija je občinskemu svetu podala poročilo komisije. Komisija je ugotovila, da ni bilo podanih ugovorov, zato je Občinskemu svetu Občine Kanal ob Soči predlagala, da potrdi ugotovitveni sklep o potrditvi mandata županje Občine Kanal ob Soči.

Predsedujoča je dala na glasovanje predlog ugotovitvenega sklepa.

Glasovalo je 16 članov občinskega sveta. S 14 glasovi ZA in 2 PROTI so sprejeli

**UGOTOVITVENI SKLEP**

**o izvolitvi županje Občine Kanal ob Soči**

1.

Občinski svet Občine Kanal ob Soči ugotavlja, da je bila za županjo Občine Kanal ob Soči na rednih volitvah, 18. 11. 2018, izvoljena

**TINA GERBEC, roj. 4. 4. 1979, stanujoča Srednje 2, 5215 Ročinj**

2.

Sklep velja takoj.

Svetnik **Ivan Križnič** je pri tej točki obrazložil svoj glas. Povedal je, da sta bila tako on kot tudi svetnik David Bavdaž ZA oba sklepa, saj ni bilo razloga, da bi glasovala proti. Problem je bil v tem, da glasovalna naprava ni delovala. Enako se je zgodilo tudi pri četrti točki dnevnega reda.

K 6. točki dnevnega reda.

**Imenovanje komisije za mandatna vprašanja, volitve in imenovanja.**

Svetniki so nato podali naslednje predloge za člane Komisije za mandatna vprašanja, volitve in imenovanja in sicer Miha Čargo, Matjaž Berlot, Risto Djurić ter Jože Valentinčič (Deskle). Po opravljenem tajnem glasovanju, so svetniki glasovali o tistih treh kandidatih, ki so na tajnem glasovanju prejeli največ glasov.

Glasovalo je 16 svetnikov. S 14 glasovi ZA in 2 PROTI so sprejeli naslednji

**SKLEP**

**o imenovanju Komisije za mandatna vprašanja, volitve in imenovanja**

1.

V Komisijo za mandatna vprašanja, volitve in imenovanja se imenuje:

* Risto Djurić, Ajba 17, 5213 Kanal
* Jože Valentinčič, Bevkova ulica 59, 5210 Deskle
* Miha Čargo, Gregorčičeva ulica 9, 5210 Deskle

2.

Sklep velja takoj.

K 7. točki dnevnega reda.

**Slovesna izjava župana in članov občinskega sveta.**

Županja in občinski svetniki so skupaj prebrali slovesno izjavo:

**Izjavljam, da bom svojo dolžnost opravljal vestno in odgovorno, da bom delal po ustavi in zakonih, da bom varoval pravni red ter z vsemi svojimi močmi in znanjem deloval za čast, blaginjo in razvoj Občine Kanal ob Soči.**

K 8. točki dnevnega reda.

**Pozdravni nagovor županje.**

Seja je bila snemana in zaključena ob 18.05. Posnetek seje je objavljen na spletni strani Občine Kanal ob Soči.

Zapisala Predsedujoči

Valentina Velišček Risto Djurić